സുധ ഭരദ്വാജ്

ഒരു ട്രേഡ്-യൂണിസ്റ്റും ആക്ടിവിസ്റ്റും അഭിഭാഷകയുമാണ് സുധ ഭരദ്വാജ് (ജനനം നവംബർ 1, 1961).  അവർ മൂന്ന് പതിറ്റാണ്ടിലേറെയായി ഛത്തീസ്ഗഡിൽ ജീവിക്കുകയും പ്രവർത്തിക്കുകയും ചെയ്യുന്നു. ഛത്തീസ്ഗഡ് മുക്തി മോർച്ചയുടെ (മസ്ദൂർ കാര്യകൃത കമ്മിറ്റി) സജീവ അംഗമാണ് സുധ.

 ജീവിതം 

 ആദ്യകാലജീവിതം 
ബോസ്റ്റണിൽ ജനിച്ച സുധ കുട്ടിക്കാലത്ത് അമേരിക്കയിലും ബ്രിട്ടനിലും ആയി ജീവിച്ചു. ജവഹർലാൽ നെഹ്‌റു യൂണിവേഴ്‌സിറ്റിയിൽ സെന്റർ ഫോർ ഇക്കണോമിക്‌സ് സ്റ്റഡീസ് ആന്റ് പ്ലാനിംഗ് സ്ഥാപിച്ച സുധയുടെ അമ്മ കൃഷ്ണ ഭരദ്വാജ് അറിയപ്പെടുന്ന അക്കാദമിക്, സാമ്പത്തിക വിദഗ്ധയായിരുന്നു. 11-ാം വയസ്സിൽ അവർ അമ്മയോടൊപ്പം ഡൽഹിയിലേക്ക് താമസം മാറി.

1979  ൽ അവർ കാൺപൂരിലെ ഐഐടിയുടെ ഇന്റഗ്രേറ്റഡ് മാത്തമാറ്റിക്സ് (പഞ്ചവത്സരം) പ്രോഗ്രാമിൽ ചേർന്നു. കാൺപൂരിർ ഐഐടിയിൽ എൻഎസ്‌എസിൽ ചേർന്ന അവർ ജാതി-അധിഷ്‌ഠിത ഗ്രാമീണ ചുറ്റുപാടുകളിൽ പഠിപ്പിക്കാൻ തുടങ്ങി. 1984-ൽ ഐഐടികെയിലെ പ്രോഗ്രാം പൂർത്തിയാക്കിയ ശേഷം, ഡൽഹിയിൽ ഏതാനും വർഷം ഡിപിഎസിൽ പഠിപ്പിച്ചു.

 അറസ്റ്റ് 
2018 ഓഗസ്റ്റ് 28 ന്, മറ്റ് അഭിഭാഷകർ, എഴുത്തുകാർ, ആക്ടിവിസ്റ്റുകൾ എന്നിവരോടൊപ്പം, ഭീമ കൊറേഗാവ് കേസിൽ സുധയെ അറസ്റ്റ് ചെയ്യുകയും യുഎപിഎ ചുമത്തുകയും ചെയ്തു. മാവോയിസ്റ്റുകളുടെ പിന്തുണയോടെ നടന്നത് എന്ന് ആരോപിക്കപ്പെട്ട, 2017 ഡിസംബർ 31ന് നടന്ന എൽഗർ പരിഷത്ത് സമ്മേളനത്തിൽ നടത്തിയ പ്രസംഗങ്ങൾ ഭീമ കൊറേഗാവ് യുദ്ധസ്മാരകത്തിന് സമീപം അടുത്ത ദിവസം അക്രമത്തിന് കാരണമായെന്ന് പറഞ്ഞാണ് അവരെ അറസ്റ്റ് ചെയ്തത്. മൂന്ന് വർഷത്തിലേറെ നീണ്ട തടവിന് ശേഷം 2021 ഡിസംബർ 8 ന് 50,000 രൂപയുടെ ജാമ്യത്തിൽ പ്രത്യേക എൻഐഎ കോടതി ജാമ്യം അനുവദിച്ചു.

 അവലംബം 

വർഗ്ഗം:ജീവിച്ചിരിക്കുന്നവർ
വർഗ്ഗം:1961-ൽ ജനിച്ചവർ